# **Delta Auto Grupa na Sajmu**

**Od luksuznih SUV modela, preko trkačkih performansi, do električnih održivih rešenja**

**Beograd, 19. mart 2025** – Delta Auto Grupa ove godine na Sajmu nastupa **sa više od 60 modela** brendova BMW, MINI, BMW Motorrad, Honda, Maserati i KTM, dok će se po prvi put na Sajmu naći i brend Farizon. Posetioci će moći da se kroz **osam štandova** upoznaju sa najatraktivnijim modelima ovih brendova, i specijalnim ponudama za njih. U Hali 3, izloženi su BMW, MINI i Maserati, u Hali 1 nalaze se Honda automobili, u Hali 3A dostupan je brend Farizon, a u Hali 4 sve za ljubitelje dvotočkaša - BMW Motorrad, Honda motocikli I KTM.

Među najvećim atrakcijama su super sportski automobil, **Maserati GT2 Stradale**, **BMW M5 Touring**, prvi M karavan sa čak 727 KS, nova generacija **BMW X3**, **Honda Civic Type R**, kao i motocikli koji pomeraju granice performansi. Tu je i premijerno jedini premium kabriolet u svojoj klasi na Sajmu – **MINI Cabrio**. Za one koji traže efikasnost i kvalitet komercijalnog transporta, tu su električni **Farizon Super VAN i V6E**.

## **Koji BMW modeli dominiraju Sajmom ove godine?**

BMW štand na Sajmu pruža posetiocima priliku da vide deo naprednih tehnologija koje jasno ilustruju i pravac u kom se kompanija kreće. Na otvaranju štanda, prisutnima se pored predstavnika Delta Auto Grupe obratio i **Paulu de Courtoisu, predsedniku regije uvoznika za Afriku i Istočnu Evropu.** „Krećemo se putem transformacije mobilnosti. Ne fokusiramo se na jednu vrstu pogona, već na otvorenost ka tehnologiji. BMW Grupa je u poslednjih 10 godina uložila gotovo 60 milijardi evra u istraživanje i razvoj. Kao potvrdu ove ambiciozne investicije, zvanično ćemo predstaviti prvi model iz serije NEUE KLASSE, novi BMW iX3, na sajmu IAA u Minhenu u septembru“, istakao je on.

## Na Sajmu će biti predstavljeno **više od 15 BMW modela**, donoseći najbolje iz premium segmenta, koji BMW suvereno predvodi u Srbiji. Serija 5, kao najprodavaniji model, potvrđuje svoju dominaciju, a posetioci će moći da vide sve njene verzije, uključujući električni BMW i5 ali i glavnu zvezdu – **M5 Touring**, prvi plug-in hybrid M5 koji spaja neprikosnovenu snagu V8 motora sa inteligentnom hibridnom tehnologijom. BMW je pripremio i posebnu biznis ponudu za Seriju 5, gde je 520d xDrive dostupan po ceni od 67.000 €, uz mogućnost finansiranja sa mesečnom ratom od 999 €. Uz Seriju 5, pažnju na Sajmu će privući i najnoviji **BMW X3**, moćniji i spreman za svaku podlogu zahvaljujući poboljšanom xDrive pogonu. Za one koji žele nešto drugačije, tu su BMW X4, X5 i X6, dostupni po specijalnim cenama od 63.900 €, 94.900 € i 98.900 €.

## MINI ove godine može da se pohvali premijerom jedinim premium kabrioletom na Sajmu. **MINI Cabrio** spreman je za one koji u vožnji traže osećaj slobode i uživanja pod otvorenim nebo. Tu je i nova verzija MINI Cooper modela - **MINI John Cooper Works** sa trkačkim karakterom, ali i električni **MINI Aceman**, koji redefiniše crossover segment. MINI je pripremio i posebne sajamske ponude, gde Cooper S možete voziti za 373,11 € mesečno, dok je Countryman C dostupan uz ratu od 454,99 €, uz atraktivnu kamatnu stopu.

## Za ljubitelje dvotočkaša, BMW Motorrad na Sajmu predstavlja kompletnu novu gamu. Među njima je i najpopularniji motocikl u toj klasi u svetu **R1300 GS Adventure**, dok su posebne pogodnosti rezervisane za C400GT, F900R i F800GS.

## 

## **Honda kao najpouzdaniji brend uz specijalne sajamske uslove!**

## Hondini modeli i ove godine donose pouzdanost sa dozom sportske dinamike, ali i naprednom tehnologijom. Zvezda Sajma je najnoviji **Honda Civic Type R**, sa turbo 2.0 VTEC motorom od 315 KS. Ovaj auto donosi autentično trkačko iskustvo na otvoreni put. Novitet u Hondinoj ponudi je i **restilizovani HR-V LCI**, sa svežijim izgledom i još funkcionalnijim enterijerom. Kada je reč o specijalnim ponudama, **ZR-V i Civic** dostupni su u tri paketa opreme – Elegance, Sport i Advance, uz posebne sajamske pogodnosti. Honda Civic Elegance možete pronaći već od 489 € mesečno.

## Ovo je brend koji dokazuje svoju pouzdanost iz godine u godinu. Prema izveštaju TÜV-a iz 2024, Honda se ističe kao jedan od najpouzdanijih proizvođača, s minimalnim brojem prijavljenih kvarova.

## Honda je već decenijama jedan od vodećih proizvođača motocikala na svetu. Na Sajmu, posebnu pažnju privlači Honda X-ADV, model koji kombinuje snagu motocikla i praktičnost skutera. Uz njega, tu su i NC750X, NX500 i NSS 750 FORZA, dostupni po specijalnim sajamskim uslovima.

## **Maserati – italijanski trkački DNK dostupan u Srbiji**

Maserati na Sajmu donosi vrhunsku ekskluzivu – **GT2 Stradale**, najnoviji Maserati model. Sa Nettuno V6 motorom, ovaj model prenosi DNK pravih trkačkih automobila na gradske ulice. Biće proizveden u samo 914 primeraka (simbolično kao godina osnivanja Maseratija, 1914). Ova činjenica, zajedno sa Digital Aurora bojom iz Maserati Fuoriserie programa, čini ga kolekcionarskim primerkom. Početna cena je 319.200 €, a izloženi model sa svim opcionalima dostiže i do 480.800 €, čineći ga najekskluzivnijim modelom dostupnim kroz ponudu Delta Auto Grupe kao ovlašćenog uvoznika.

Posetioce na Sajmu pored GT2 Stradale čeka i **Grecale**. Za praktičnu dozu prestiža i ulazak u svet luksuza, Maserati Grecale sada dolazi po izuzetno privlačnoj sajamskoj ceni od 79.950 €, a tu je i Grecale Modena uz ponudu koja traje do 30. aprila 2025.

**Farizon - kineski broj jedan u električnim komercijalnim vozilima sada i na našem tržištu**

Farizon brend, broj jedan po prodaji električnih lakih komercijalnih vozila u Kini, nudi rešenje za smanjenje operativnih troškova. Ova električna vozila, iza kojih stoji Geely grupacija, do tri puta su jeftinija za eksploataciju, uz mogućnost uštede do 25.000 evra u roku od pet godina.

Na Sajmu će biti predstavljena dva modela: **Farizon V6E**, savršen za gradske dostave, sa kombinovanim dometom od 195 km i nosivošću od 1.130 kg, i **SuperVAN,** koji nudi domet do 550 km i prostranost do 13m³, čineći ga jednim od najpraktičnijih električnih komercijalnih vozila. Garancija na bateriju je i do 8 godina. Kompanije će moći da iz prve ruke istraže ove modele i iskoriste ekskluzivnu sajamsku ponudu, sa ratama već od 345 evra mesečno.

Delta Auto Grupa i ove godine donosi najbolje iz sveta automobila, nudeći posetiocima Sajma priliku da vide i dožive inovacije koje će oblikovati budućnost mobilnosti. Pored pomenutih brendova, tu je i brend KTM sa, kao i uvek, raznovrsnom i kvalitetnom ponudom.

Različiti modeli su dostupni po povoljnim uslovima, a postoji i opcija za dugoročni zakup vozila, kreiran prema vašim potrebama, kroz ponudu Delta Rent Service-a. Sajamske pogodnosti su dostupne u ograničenom periodu, a više informacija posetioci mogu dobiti na štandovima brendova ili putem zvaničnih kanala uvoznika.